สถานทูตญี่ปุ่นในจีนเพิ่มกำลังรปภ. หลังรวบชาวจีนผู้เคลื่อนไหวกรณีเกาะพิพาท
สถานทูตญี่ปุ่นในจีนต้องเพิ่มกำลังรักษาความปลอดภัย ท่ามกลางความสัมพันธ์ระหว่างจีนและญี่ปุ่นที่ทวีความตึงเครียดขึ้น หลังจากญี่ปุ่นรวบตัวกลุ่มนักเคลื่อนไหวชาวจีนที่ขึ้นไปบนเกาะพิพาทในทะเลจีนตะวันออกตำรวจปราบจลาจลและเจ้าหน้าที่รักษาความปลอดภัย เพิ่มกำลังรักษาความปลอดภัยบริเวณรอบสถานทูตญี่ปุ่นในกรุงปักกิ่งของจีน เนื่องจากมีผู้ประท้วงเรียกร้องให้ญี่ปุ่นปล่อยตัวนักเคลื่อนไหวชาวจีน 14 คน ที่ขึ้นไปบนเกาะเตี้ยว-อวี๋ ในภาษาจีน หรือเกาะเซนกากุ ในภาษาญี่ปุ่น ในทะเลจีนตะวันออก ซึ่งทั้ง 2 ฝ่ายต่างอ้างกรรมสิทธิ แม้สลายการประท้วงอย่างสงบ แต่คาดว่าจะมีการประท้วงครั้งใหญ่ตามมา เพราะการจับกุมตัวนักเคลื่อนไหวทำให้ความสัมพันธ์ระหว่างจีนและญี่ปุ่นทวีความตึงเครียด โดยญี่ปุ่นเรียกทูตจีนประจำญี่ปุ่นเข้าพบ ขณะที่จีนก็เรียกทูตญี่ปุ่นเข้าพบเพื่อประท้วงเช่นกัน และเรียกร้องให้ทางการญี่ปุ่นปล่อยตัวกลุ่มนักเคลื่อนไหวชาวจีนในทันทีโดยไม่มีเงื่อนไขขณะที่โฆษกกระทรวงการต่างประเทศสหรัฐฯ เรียกร้องให้ทุกฝ่ายหลีกเลี่ยงความยั่วยุต่างๆ และหวังว่าจะแก้ปัญหาโดยสันติวิธีได้ พร้อมย้ำว่าสหรัฐฯ จะไม่เข้าไปยุ่งเกี่ยวกับอธิปไตยในพื้นที่พิพาทนี้
 สถานทูตญี่ปุ่นในจีนต้องเพิ่มกำลังรักษาความปลอดภัย ท่ามกลางความสัมพันธ์ระหว่างจีนและญี่ปุ่นที่ทวีความตึงเครียดขึ้น หลังจากญี่ปุ่นรวบตัวกลุ่มนักเคลื่อนไหวชาวจีนที่ขึ้นไปบนเกาะพิพาทในทะเลจีนตะวันออก
จีน,ญี่ปุ่น,ตำรวจ,รักษาความปลอดภัย,สถานทูต,เกาะพิพาท